Public procurement notice: Contract Notice
Published: 2025-10-20
Buyer: Úrad pre verejné obstarávanie
Country: SK
Region: SK010
Contract type: Services
Procedure: Open procedure
CPV classification: 72100000 | 72228000: Equipment integration consultancy services | 72253200: Computer systems support services | 72260000: Software-related services
Estimated value: 18895294.83 EUR
Submission deadline: 2025-11-03
Award criteria: price

Technical requirements: Uchádzač alebo záujemca preukazuje splnenie podmienky účasti podľa § 32 ods. 1 písm. a) zákona o verejnom obstarávaní č. 343/2015 Z.z., že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe jedným z nasledovných spôsobov: 

1. doloženým výpisom z registra trestov nie starším ako tri mesiace, 
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. (1) ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo nevydáva ani rovnocenný doklad, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
Uchádzač alebo záujemca preukazuje splnenie podmienky účasti podľa § 32 ods. 1 písm. b) a c) zákona o verejnom obstarávaní č. 343/2015 Z.z., t. j. že: 
 - nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,
 - nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu, jedným z nasledovných spôsobov:

1. doloženým potvrdením zdravotnej poisťovne , Sociálnej poisťovne, a doloženým potvrdením miestneho príslušného daňového úradu a colného úradu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti podľa § 32 ods. 1 písm. d) zákona o verejnom obstarávaní č. 343/2015 Z.z., t. j. že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, jedným z nasledovných spôsobov:

1. doloženým potvrdením príslušného súdu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Verejný obstarávateľ a obstarávateľ môžu kedykoľvek počas verejného obstarávania vylúčiť uchádzača alebo záujemcu, ak existujú dôvody týkajúce sa podstatného porušenia zmluvných povinností, závažného porušenia profesijných povinností, narušením hospodárskej súťaže, porušením povinností v oblasti profesijnej etiky, pracovného, sociálneho alebo environmentálneho práva. Verejný obstarávateľ a obstarávateľ vylúčia kedykoľvek počas verejného obstarávania uchádzača alebo záujemcu, ak poskytol nepravdivé informácie, pokúsil sa neoprávnene ovplyvniť postup verejného obstarávania, prípadne sa zapojil do jeho prípravy spôsobom, ktorý znemožňuje zabezpečiť hospodársku súťaž, konflikt záujmov nemnožno odstrániť inými účinnými opatreniami.

Eligibility requirements: Podľa § 33 ods. 1 písm. d) zákona o verejnom obstarávaní prehľadom o celkovom obrate alebo prehľadom o dosiahnutom obrate v oblasti, ktorej sa predmet zákazky týka, najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.
Minimálna požadovaná úroveň štandardov:	
Verejný obstarávateľ požaduje predloženie prehľadu o celkovom dosiahnutom obrate, podpísaného uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch, v ktorom uchádzač preukáže objem obratu dosiahnutý za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti, v min. výške 20 000 000,00 EUR v súhrne za všetky požadované hospodárske roky. 
Prehľad o dosiahnutom obrate uchádzač podloží výkazmi ziskov a strát alebo výkazmi o príjmoch a výdavkoch za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti. 
V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke www.registeruz.sk, verejný obstarávateľ bude akceptovať predloženie dokladu, v ktorom bude uvedený odkaz na takto zverejnené účtovné závierky uchádzača. 
Ak uchádzač nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný. Verejný obstarávateľ bude za vhodný dokument považovať ekvivalentný doklad, pokiaľ uchádzač nebude z objektívnych dôvodov schopný predložiť doklad vyžadovaný verejným obstarávateľom. Verejný obstarávateľ uchádzačovi odporúča takéto objektívne dôvody vo svojej ponuke uviesť.
Ak ponuku predkladá skupina dodávateľov, preukazuje splnenie podmienok účasti finančného a ekonomického postavenia spoločne.
Podľa § 34 ods. 1 písm. a) zákona o verejnom obstarávaní:                                                                               
uchádzač preukáže technickú spôsobilosť zoznamom poskytnutých služieb za predchádzajúcich 3 rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní. Pritom  je verejný obstarávateľ pri vyhodnotení splnenia podmienok účasti uchádzačov týkajúcich sa technickej spôsobilosti alebo odbornej spôsobilosti podľa § 34 ods. 1 písm. a) zákona o verejnom obstarávaní povinný zohľadniť referencie uchádzačov, uvedené v Evidencii referencií, ak takéto referencie ku dňu predloženia ponuky existujú a uchádzač ich v ponuke identifikoval. 
Minimálna požadovaná úroveň štandardov:	
Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazky sa rozumie servisná podpora IKT) pričom uchádzač preukáže nasledovné: 
minimálne 2 plnenia, ktorých predmetom bolo poskytovanie služieb podpory a údržby prevádzky IKT informačno-komunikačných technológii v prostredí s minimálne 2000 používateľmi IT služieb, dodávka služieb za posledné 3 roky a predmetom dodávky je/bolo poskytovanie služieb podpory prevádzky IT infraštruktúry v niektorej z nasledovných oblastí:
•	virtualizačná platforma VMware,
•	SAN / storage, zálohovanie na platforme IBM alebo HPE alebo Dell/EMC, 
•	Prostredie operačných systémov UNIX rodiny (Power, Linux),
•	Windows systémy a Microsoft infraštruktúra.
Podľa § 34 ods. 1 písm. d) zákona o verejnom obstarávaní v nadväznosti na § 35 zákona o verejnom obstarávaní:                                                                               
Uchádzač preukáže technickú spôsobilosť opisom technického vybavenia, študijných a výskumných zariadení a opatrení použitých uchádzačom  alebo záujemcom na zabezpečenie kvality, uvedením opatrení manažérstva kvality, ktoré použije pri plnení zmluvy.  
Minimálna požadovaná úroveň štandardov:
Verejný obstarávateľ požaduje predložiť nasledujúce doklady:  
a) doklad podľa § 35 zákona o verejnom obstarávaní vo väzbe na podmienku účasti podľa § 34 ods. 1 písm. d) zákona o verejnom obstarávaní, ktorým bude certifikát v oblasti zabezpečenia kvality podľa normy ISO 9001. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že nim navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality; 
b) platný certifikát o zavedení systému manažérstva IT služieb, vydaný nezávislou inštitúciou, ktorým sa potvrdzuje splnenie podmienok vyplývajúcich z normy ISO 20000. Uchádzač môže využiť systémy manažérstva IT služieb vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov; 
c) platný certifikát o zavedení systému manažérstva informačnej bezpečnosti v oblasti informačných technológií, vydaný nezávislou inštitúciou, ktorým sa potvrdzuje splnenie podmienok vyplývajúcich z normy ISO 27001. Uchádzač môže využiť systémy manažérstva informačnej bezpečnosti v oblasti informačných technológií vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov.
Podľa § 34 ods. 1 písm. g) zákona o verejnom obstarávaní: 
Uchádzač preukáže technickú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.
Minimálna požadovaná úroveň štandardov:	
Verejný obstarávateľ  požaduje preukázať odbornú spôsobilosť osôb zodpovedných za poskytnutie služby (kľúčoví experti). Verejný obstarávateľ požaduje, aby každý expert bol preukázaný inou osobou. 
Uchádzač preukáže odbornú spôsobilosť expertov predložením: 
a)	profesijného životopisu podpísaného dotknutou osobou
b)	dokladu o odbornej spôsobilosti alebo ekvivalentného dokladu, preukazujúceho kvalifikáciu experta, ktorý bude uchádzačovi k dispozícii na plnenie predmetu zákazky 

Uchádzačom predložený profesijný životopis alebo ekvivalentný doklad, podpísaný dotknutou osobou, musí obsahovať minimálne: 
•	meno a priezvisko experta,
•	najvyššie dosiahnuté vzdelanie experta (inštitúcia, od-do), 
•	história zamestnania/odbornej praxe experta (zamestnávateľ, trvanie pracovného pomeru/trvanie odbornej praxe/, rok a mesiac od – do, pozícia, ktorú expert zastával), 
•	praktické skúsenosti experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy;  obdobie rok a mesiac od - do, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie), 
•	dátum a podpis experta 
•	súhlas so spracovávaním osobných údajov 
Zo životopisu musí byť zároveň zrejmé, či je zamestnancom uchádzača alebo sa jedná o osobu, ktorej technické a odborné kapacity uchádzač využíva na preukázanie splnenia podmienky účasti. V takom prípade musí uchádzač dodržať povinnosti vyplývajúce z ustanovenia § 34 ods. 3 zákona o verejnom obstarávaní. 


Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov: 
Kľúčový expert č. 1 - vedúci architekt 
•	minimálne 5 rokov odbornej praxe v oblasti návrhu, implementácie a prevádzky informačných systémov na platforme Microsoft a Unix (Linux) a praktické skúsenosti z 3-och návrhov  - preukáže v životopise,
•	minimálne jeden certifikát o spôsobilosti na návrh architektúry informačných systémov, TOGAF alebo ekvivalentný -  preukáže platným certifikátom,
•	certifikát profesijnej spôsobilosti v oblasti riadenia a správy služieb informačných a komunikačných technológií ITIL (Information Technology Infrastructure Library) podľa EXIN (Examination Institute For Information Science) alebo ekvivalentný - preukáže platným certifikátom,


Kľúčový expert č. 2 - oblasť virtualizácia VMWare  
•	minimálne 5 rokov praxe v oblasti virtualizácie - preukáže v životopise,
•	skúsenosti s návrhom a implementáciou virtualizovaných prostredí- preukáže v životopise, 
•	certifikát z oblasti návrhu, implementácie alebo technickej podpory virtualizovaných prostredí – napr. VCP6 (VMware Certified Professional) alebo ekvivalentný – preukáže platným certifikátom,

	
Kľúčový expert č. 3 - oblasť zálohovania IBM Spectrum Protect   
•	minimálne 5 rokov praxe v oblasti zálohovania - preukáže v životopise
•	skúsenosti s návrhom a implementáciou zálohovacích riešení – IBM Spectrum Protect - preukáže v životopise,
•	minimálne jeden certifikát z oblasti návrhu a implementácie zálohovacích riešení – BM Certified Technical Specialist - IBM Spectrum Protect V8.1.8  alebo ekvivalentný - preukáže platným certifikátom,

Kľúčový expert č. 4 - IBM Power platforma 
•	minimálne 5 rokov praxe v oblasti vykonávania autorizovaného záručného a pozáručného servisu pre hardvérovú platformu IBM Power Server - preukáže v životopise,
•	minimálne 5 rokov praxe v oblasti vykonávania autorizovaného záručného a pozáručného servisu pre platformu operačných systémov AIX - preukáže v životopise,
•	je držiteľom certifikátov z oblasti implementácie, správy a supportu IBM Power platformy - IBM Certified System Administrator AIX, IBM Certified Systems Expert, Virtualization Technical Support for AIX & Linux alebo ekvivalentný  – preukáže platnými certifikátmi.



Kľúčový expert č. 5 - oblasť Linux
•	minimálne 3 roky praxe v oblasti administrácie operačného systému Linux - preukáže v životopise
•	minimálne dve preukázateľné profesionálne praktické skúsenosti v oblasti administrácie operačného systému Linux infraštruktúry - preukáže v životopise,
•	minimálne jeden certifikát z oblasti administrácie Linux - preukáže platným certifikátom Linux Foundation Certified System Administrator (LFCS) alebo ekvivalentný,


Kľúčový expert č. 6 - koordinácia ICT projektov – Projektový manažér
•	minimálne 5 rokov praxe v oblasti manažovania IKT projektov - preukáže v životopise
•	minimálne 3 preukázateľné profesionálne praktické skúsenosti v oblasti manažovania ICT projektov - preukáže v životopise,
•	certifikát profesijnej spôsobilosti v oblasti riadenia projektov informačných a komunikačných technológií PRINCE2 Practitioner podľa EXIN (Examination Institute Foro Information Science) alebo ekvivalentný - preukáže platným certifikátom

Ak ponuku predkladá skupina dodávateľov, preukazuje splnenie podmienok účasti technickej alebo odbornej spôsobilosti spoločne.
Zábezpeka ponuky sa vyžaduje. Verejný obstarávateľ požaduje viazanosť ponuky zabezpečiť zábezpekou ponuky v zmysle § 46 ods. 1 a ods. 3 zákona o verejnom obstarávaní, a to 500 000,00 EUR (slovom: päťstotisíc  eur), resp. ekvivalent v inej mene. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky.
Úspešnou bude ponuka uchádzača, ktorý poskytne verejnému obstarávateľovi najnižšiu (celkovú) cenu za predmet zákazky v EUR s daňou z pridanej hodnoty a umiestni sa na 1. mieste podľa zostaveného poradia podľa výšky ponukovej ceny vzostupne.
Lehoty na predloženie námietok upravuje platný a účinný zákon o verejnom obstarávaní.
Miestom „on- line“ sprístupnenia ponúk je webová adresa https://www.uvo.gov.sk/vyhladavanie/vyhladavanie-zakaziek/detail/539643 a je totožná ako pri predkladaní ponúk.
Otváranie ponúk, resp. ich odšifrovanie a sprístupnenie, elektronicky, spôsobom určeným funkcionalitou EPVO sa uskutoční v súlade so zákonom o verejnom obstarávaní. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania, ktorá obsahuje údaje zverejnené podľa § 52 ods. 2 Zákona.
Predmetom zákazky sú služby hardvérovej a softvérovej podpory centrálnej IT infraštruktúry finančnej správy spolu s operatívnou prevádzkou v rozsahu poskytovania paušálnych služieb za pozáručný servis hardvérovej a softvérovej infraštruktúry, servisných služieb podpory hardvérovej a softvérovej infraštruktúry a objednávkových, doplnkových služieb podpory centrálnej IT infraštruktúry verejného obstarávateľa. Podrobná špecifikácia predmetu zákazky je uvedená v Súťažných podkladoch "Zväzok III, Opis predmetu zákazky".